বরিশাল, জুন ২৬ (বিডিনিউজ টোয়েন্টিফোর ডটকম)- বরিশাল নগরীর বিভিন্ন এলাকা থেকে বিএনপি, যুবদল ও ছাত্রদলের ২৮ নেতাকর্মীকে আটক করেছে পুলিশ।    শনিবার নগরীর কোতয়ালি, বিমানবন্দর ও কাউনিয়া থানা পুলিশের পৃথক দল তাদের আটক করে।    মহানগর পুলিশের সহকারী কমিশনার এএফএম আনোয়ার হোসাইন খান বলেন, নগরীতে মিছিল করার আগে পুলিশ  কমিশনারের অনুমতি নিতে হয়। কর্তৃপক্ষের অনুমতি না নিয়ে মিছিলের আয়োজন করা এবং আইনশৃঙ্খলা পরিস্থিতির অবনতির আশঙ্কায় তাদের আটক করা হয়েছে।    তাদের বিরুদ্ধে আইন অনুযায়ী ব্যবস্থা নেওয়া হবে বলে তিনি জানান।    কোতয়ালি এলাকা থেকে আটক করা হয়েছে- মহানগর ছাত্রদলের যুগ্ম সম্পাদক ফিরোজ আল আমিন পলাশ (৩৪), কর্মী ইমরান আহম্মেদ (২৪), মো. রাসেল (১৬), মো. হৃদয় (১৫), মো. বেল�াল (১৬), আলম ফরাজী (১৬), মো. সাকিব (১৪), শুভ হালদার (১৮), আবুল হোসেন (২০), কাওছার (২৬), মাইদুল ইসলাম (১৪), লুৎফুর বিশ্বাস (১৪),  মো. বেল�াল (১৫), রুবেল (২৭), মনির হাওলাদার (১৭), মো. রানা (১৮), আল আমিন খন্দকার (২০), আল আমিন (১৯), মো. আরিফ (১৫) ও যুবদল কর্মী পরিমল বণিক (৩২), কালু ফকির (৩২), শাহ আলম (৩০), নুরুদ্দিন (৩২) ও ছালাম ফকির (৩৫)।    কোতয়ালি মডেল থানার ওসি কমলেস চন্দ্র হালদার জানান, বেলা পৌঁনে ১২টায় সদর রোডের অশ্বিনী কুমার হল চত্বর থেকে ছাত্রদলের নেতাকর্মীরা মিছিল বের করলে বিশৃঙ্খলা সৃষ্টির আশঙ্কায় ২৪ জনকে আটক করা হয়।    কাউনিয়া এলাকা থেকে আটক হয়েছেন- ৫ নম্বর ওয়ার্ড বিএনপি নেতা নজরুল ইসলাম (৩৯) ও  কর্মী মামুন হাওলাদার (১৫)।    কাউনিয়া থানার ওসি মো. রফিকুল ইসলাম জানান, নাশকতামুলক কর্মকাণ্ড সংগঠিত করতে পারে আশঙ্কায় দুই বিএনপি কর্মীকে আটক করা হয়েছে।    এয়ারপোর্ট এলাকায় আটক হয়েছেন- বিএনপি সমর্থক দুলাল হাওলাদার (৩৫) ও মো. জামাল (২৭)।    এয়ারপোর্ট থানার ওসি আনোয়ার হোসেন জানান, সন্দেহজনকভাবে ঘোরাফেরা করায় দুই বিএনপি সমর্থককে আটক করা হয়েছে।    বরিশাল জেলা বিএনপির আহ্বায়ক ও সদর আসনের সাংসদ মজিবর রহমান সরোয়ার বলেন, নগরীতে হরতালের সমর্থনে জ্বালাও, পোড়াও কিংবা  ভাংচুরের ঘটনা ঘটেনি। তারপরও বিশৃংখলার অজুহাতে নেতাকর্মীকে আটক করেছে পুলিশ।    বিডিনিউজ টোয়েন্টিফোর ডটকম/প্রতিনিধি/ডিডি/১৯০৫ ঘ.  http://bdnews24.com/bangla/details.php?id=129937&cid=3